NaiveNeuron/SloPal huggingface dataset:
A. Belousovová, podpredsedníčka NR SR: (2006-12-06):
A dávam slovo spoločnej spravodajkyni z výboru pre sociálne veci a bývanie pani poslankyni Jane Vaľovej, aby informovala Národnú radu Slovenskej republiky o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Jurinová, Erika, podpredsedníčka NR SR (2015-05-26):
Pán poslanec Mikloško.
Urban, Miroslav, poslanec NR SR (2022-02-03):
(Začiatok faktickej poznámky odznel bez zapnutého mikrofónu.) ... Šefčíkovi, to som tak nepovedal. Ja som povedal, že to nezaujíma niektorých, že to, čo, ohľadom tých kazuistík, čo som ukázal ako tie pľúca, niežeby to bola akože politika, ale povedal som, že nezaujíma to ľudí, a tak som to len povedal. Ja žiadnu, pán Lehotský, ja žiadnu hru nehrám. Ja som to teraz vôbec nemal pripravené, ja som len tak rozprával, čo ma napadlo, takže ja nemám až také nejaké úmysly bočné, aby som nejakou obkľukou vám tu hral nejakú hru. Ja sa len snažím pochopiť ľudí, ktorí sú antivaxeri. Ako brutálnych takých antivaxerov, ktorí to popierajú, to neni moja šálka kávy, to je zase pravda. Ja som videl ľudí, čo zomreli, blízki príbuzní, lebo boli presvedčení, že je to, tá vakcína taká zlá, ale snažím sa tých ľudí pochopiť, že prečo k tomu tak pristupujú, a snažím sa nájsť nejaký taký rozumný nejaký kompromis. Áno, povedali ste, že zomrelo o 20-tisíc ľudí viac, ale to boli asi aj iné ochorenia, no na ten covid zomrelo 17-tisíc. Zomreli pacienti, lebo neboli liečení a zavčasu ako nejakí diagnostikovaní a podobne. Lenže vravíte, že som aj problém, akože som súčasťou problému kampane Republiky alebo takto. Ja vám môžem zase povedať, že vy ste zase súčasťou problému, ktorý sa volá Igor Matovič. Viete, to môžme si takto hovoriť. Ja mám ten svoj názor, my máme demokratický názor. Ja to, čo rozprávam, rozprávam furt rovnako, dookola a to takto si môžeme vyčítať. Viete, nie som ja zodpovedný za názory druhých a takisto ani vy, čo tu sedíte, predsa nebudem na vás teraz kydať za to, že niekto v piatej lavici má iný názor ako vy. Vy môžte mať svoj názor, ja mám na to svoj názor. Vďaka.
P. Paška, predseda NR SR: (2009-06-19):
(Hlasovanie.) 143 prítomných, 138 za, 1 proti, 2 sa zdržali, 2 nehlasovali. Konštatujem, že sme schválili vládny návrh zákona o opatreniach na zmiernenie vplyvov globálnej finančnej krízy. Teraz pán poslanec Pavlis uvedie v druhom čítaní hlasovanie o vládnom návrhu zákona o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov , je to tlač 988.
Vašečka, Richard, poslanec NR SR (2015-12-08):
Ďakujem. Mal som dojem, že to nie je celkom jasné, ako ste si tam hore v predsedníctve vyjasňovali, tak to chcem pripomenúť, že vás žiadam, aby ste dali hlasovať o tejto veci: prerušiť, tak ako to pripomenul aj pán poslanec Lipšic. Teraz keby ste o tom mohli dať hlasovať. Ďakujem.
R. Madej, poslanec: (2004-02-05):
A čo sa týka toho, pán minister, neviem, ale jednoznačne aj v správe, ktorú predložilo ministerstvo školstva, ktorá sa vypracovala, hovorí to, že 80 % študentov pociťuje veľkú záťaž, finančnú záťaž už pri súčasnom štúdiu a súčasných podmienkach. Ak mi čas ešte dovolí, tak môžem povedať len toľko, že drvivá väčšina študentov nesúhlasí so spoplatnením štúdia a neverím, naozaj neverím, a ani vládny návrh zákona to nenasvedčuje, že by sa sociálnymi štipendiami a pôžičkami na trhovej báze, pôžičkami na trhovej báze riešila nejaká situácia. Takže, jednoznačne bude to psychologický efekt pre ľudí, ktorí si nebudú môcť dovoliť študovať na vysokých školách. Ale nech sa páči, nemusíte sa s tým vysporiadať.
Schlosár, Rastislav, poslanec NR SR (2020-06-03):
Ďakujem za slovo. Pán poslanec Osuský, ja mám na vás len takú jednoduchú vecnú otázku. Pán poslanec, vy ste síce lekár, ale tým, nie ste psychiater, vy ste ako osoba schizofrenik? A pýtam sa to preto, lebo vy tu na jednej strane kritizujete Sovietsky zväz, idete do histórie, idete do minulosti, spomínate tu pakt Molotov – Ribbentrop a neviem čo všetko z minulosti, toto všetko zároveň prenášate aj na súčasný ruský národ alebo na Rusov, hoci teda súčasťou Sovietskeho zväzu v tej dobe neboli iba Rusi, ale boli tam aj Ukrajinci, Bielorusi a ďalšie stovky národností, no a na druhej strane obdivujete a stále sa zastávate nášho najväčšieho spojenca z NATO Spojených štátov amerických, ktoré práve v tom čase tej druhej svetovej vojny boli práve dôsledným spojencom Sovietskeho zväzu, toho Sovietskeho zväzu, ktorý vy kritizujete. Tak prosím vás, urobte si nejaký poriadok v tom, že kto je vlastne váš spojenec, či ste proamerický, prosovietsky, alebo keď ste prosovietsky, alebo keď ste proamerický, mali by ste byť aj prosovietsky alebo v tej dobe by ste boli prosovietsky ako vaši spojenci súčasní z Ameriky? Urobte si v tom, prosím, poriadok, lebo ja mám naozaj dojem, že ste schizofrenik.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 143, za 49, proti 22, zdržalo sa 71 a 1 nehlasoval. Návrh nebol schválený. Pán poslanec Mihál, nech sa páči, môžte uviesť hlasovanie v prvom čítaní o návrhu poslankyne Petrík na vydanie zákona, ktorým sa mení zákon č. 461/2003 Z. z. o sociálnom poistení (tlač 882). (Hlasovanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 882.)
Dostál, Ondrej, poslanec NR SR (2011-03-30):
Pán poslanec Maďarič, dozvedeli sme sa, že situácia národnostných menšín na Slovensku nie je tragická. A s tým sa dá len súhlasiť. Ja myslím, že tu nikto neoperuje tým, že by podstata problému bola snáď v tom, že by sme nespĺňali nejaké formálne záväzky vyplývajúce pre nás z medzinárodných zmlúv. Ak je tu niečo problém, tak je tu problém prístupu slovenských vládnych garnitúr, niektorých viac, druhých menej k národnostným menšinám, ten a priori podozrievavý postoj, ktorý vníma menšiny ako akési riziko, ako akési nebezpečenstvo. Ochrana menšín má svoje limity. Povedali ste, že tento návrh prekračuje záväzky, ktoré máme, a je deštrukčný voči slovenskej štátnosti. No práve o toto ide. Ide o to, že ak chceme garantovať, alebo príp. rozšíriť práva národnostných menšín, napr. v legislatíve, tak je to vnímané ako niečo, čo je protislovenské, čo je proti záujmom slovenského štátu, slovenského obyvateľstva, slovenského národa. Ale tak to nie je. Je to práve naopak. Menšiny sú súčasťou našej spoločnosti, patria k nej. A nie je dôvod takýmto spôsobom ich vnímať. Strašili ste napr., ak som dobre porozumel, o čom ste hovorili, nejakými pokutami pre chudákov prevádzkovateľov reštauračných zariadení. Ale ten zákon hovorí iba o tom, že všetky nápisy, oznamy a oznamy určené na informovanie verejnosti, najmä v predajniach, na športoviskách, v reštauračných zariadeniach, na uliciach, pri cestách a nad nimi, na letiskách, autobusových staniciach, železničných staniciach, sa môžu uvádzať aj v jazyku menšiny. Môžu, nemusia sa tak uvádzať. Za to nikoho pokutovať nemožno.
Mizík, Stanislav, poslanec NR SR (2019-01-29):
Ďakujem za slovo. Vážená pani poslankyňa, povedali ste niečo, čo môžem považovať za klamstvo a v lepšom prípade za nevedomosť. Povedali ste totiž, že sa niekto snaží vytláčať občiansku spoločnosť. Však vaša tzv. občianska spoločnosť, to je poniektoré mimovládky, neziskovky, sú prešpikované úplne vo všetkých sférach štátu. Napríklad v kultúrnych, školských, vedeckých inštitúciách, dokonca sú aj v NAKA. Vaša tzv. občianska spoločnosť má svoje ideologické školenia na školách, už tam prenikla a masívne v pracovných tímoch distribuuje svoje brožúry všade. A to, že ste spomínali Švédsko, Anglicko, to je úplná absurdita či tragédia. Mestá Anglicka a Švédska sú už teraz polokalifátom. Na každom rohu zavíja meluzín a vy osobne choďte sa tam večer poprechádzať sama, že? Na vlastnej koži uvidíte reálny stav ľudského práva ženy na život. Takže vyskúšať. Zážitkové poznanie.
D. Lipšic, poslanec: (2007-10-23):
Národná rada poľa čl. 86 písm. d) Ústavy Slovenskej republiky vyslovuje súhlas s Dohovorom o počítačovej kriminalite s uplatnením nasledujúcich vyhlásení a výhrad, ktoré sú rozdané a ktoré boli prečítané v rámci rozpravy. Pán predseda, dajte o tomto návrhu hlasovať.
Valocký, Jozef, poslanec NR SR (2012-12-05):
Aby sme mohli hlasovať o pozmeňujúcich ďalších návrhoch, ktoré boli predložené dnes, dávam návrh, pán predseda, aby sme hlasovali o skrátení lehoty v zmysle rokovacieho poriadku.
B. Bugár, podpredseda NR SR: (2004-03-04):
(Hlasovanie.) Vyhlasujem toto hlasovanie za neplatné. Pán spravodajca, nech sa páči, informujte. V. Ondrejka, poslanec: Keď sme schválili jednotku, o dvojke sa nebude hlasovať. Budeme hlasovať o bode 3.
Laššáková, Jana, podpredsedníčka NR SR (2014-06-26):
Pán poslanec, chcete položiť doplňujúcu otázku? Nie, spokojný ste s odpoveďou. Ďakujem vám pekne, pán podpredseda vlády. V poradí piatu otázku predložil pán poslanec Jozef Mikloško podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi a otázka znie: „Pán minister, ste gestorom prípravy celoštátnej stratégie na ochranu a podporu ľudských práv. Od 1. 9. 2014 bude platiť na Slovensku novela Ústavy Slovenskej republiky, ktorá posilňuje ústavnú ochranu manželstva a rodiny. Žiadam vás o odpoveď, či ste pri tejto stratégii brali do úvahy fakt, že Ústava Slovenskej republiky je základný zákon štátu, s ktorým všetky vládne dokumenty vrátane celoštátnej stratégie ľudských práv by mali byť v súlade?“ Poprosím vás o odpoveď, pán podpredseda vlády, ako aj o oznámenie o ukončení odpovede. Nech sa páči.
Grendel, Gábor, podpredseda NR SR (2020-04-07):
Pán poslanec Viskupič.
Beblavý, Miroslav, poslanec NR SR (2017-05-18):
Ďakujem pekne aj ja kolegovi Mihálovi za prednášku, za ktorú sa, myslím, inak draho platí, že ju máme zadarmo a môžme sa z nej informačne poučiť. Mám na neho takú otázku. Viacero západoeurópskych štátov ponúka formu materskej alebo rodičovskej dovolenky tak, že časť z nich musí vyčerpať ten druhý rodič, inak prepadáva. Niekde býva, že je 18 mesiacov, ale jeden rodič maximálne 15 mesiacov alebo 18 mesiacov, jeden rodič maximálne 12 mesiacov a cieľom teda je motivovať, nenútiť, ale motivovať rodičov, aby sa vystriedali pri dieťati z dôvodov, ktoré asi vo faktickej poznámke nestíham vysvetľovať, ale tí, čo sa o tú tému zaujímajú, vedia. A teraz sa chcem spýtať kolegu Mihála, že ak to chápem správne, tak ten súčasný slovenský stav je vlastne asi najradikálnejšie rodovo rovný systém v Európskej únii v súčasnosti, pretože on v podstate hovorí, že mám rodičovskú dovolenku, teraz nemyslím tú, čo sa platí cez rodičovský príspevok, ktorý je mizerný vo výške tých 200 eur, ale tú, ktorá je skutočná aj platená teda takmer vo výške čistej mzdy, to znamená, že takú poriadnu rodičovskú dovolenku máme v podstate asi 14 mesiacov, plus-mínus. Vy to poviete určite presne. Teda tých 6 až 8 týždňov pred narodením dieťaťa a potom ďalší rok aj niečo po narodení dieťaťa. Jedinou podmienkou teda je, že sa tí rodičia musia vystriedať. Plus, samozrejme, ako ste vysvetlili, nemusí to byť za sebou, môže to byť aj neskôr pri tom otcovi. Takže či to chápem správne a či teda poznáte vlastne iné krajiny, ktoré takýto, by som povedal, že radikálne rodovo rovný systém majú, ako my máme dnes na Slovensku. Lebo priznám sa, že ja som ešte o takom ani nepočul. Ďakujem.
Osuský, Peter, poslanec NR SR (2014-11-08):
Ďakujem pekne, pani predsedajúca. No, mám kamaráta vodáka, ktorý by na toto povedal, parafrázujúc voľne, „každý právnik sa nevydarí“. Treba povedať, že poznám viacej nie celkom vydarených. A toto je, ako hovoria bratia Nemci, eine kleine Kostprobe. Jednak je to ukážka, zrejme, školy pôvodu, jednak je to možno trošku ukážka, tej by som nerád krivdil, pretože nemôže každý byť pastierom brata svojho, ale na druhej strane je to aj ukážka vkusu vyberajúcich. Myslím si, že aj v správnej rade kafilérie by toto bolo pomerne silné. A samozrejme pokus obrániť to tým, že bývalá premiérka, profesorka Radičová chodí, tak ako tisíce iných ľudí, oveľa slušnejších, ako často sedia tu v tejto sále, na Pohodu, je skutočne veľmi správny typ obrany. Teda ešte aj Radičová je takmer spoluvinná, že chodí tam, kam chodí váš nominant. Logika skutočne výborná, neviem, ako kolega prešiel u Gahéra, ale tiež to muselo byť zvláštne. No nakoniec chcem len povedať toľko, to, čo povedal na adresu nejakých dvoch nevinných dievčat, to je istá úroveň, ale zaujíma, a keď som stláčal gombík na faktickú, tak som čakal, že niekde predo mnou bude, dychčiac, pán predseda výboru Číž, estét, reprezentant kultúry parlamentu, púšťať oheň a síru nad nedopatrením, ktoré tohto týpka dostalo do tej funkcie. Kolega Číž absentuje v tejto kritickej chvíli parlamentnej kultúry a politickej kultúry. A mám z toho taký smutný pocit, že prepásol svoju hviezdnu chvíľu. (Potlesk.)
Bublavý, Dušan, poslanec NR SR (2012-10-26):
Pán predseda, dajte, prosím, hlasovať o návrhu zákona ako o celku.
Grendel, Gábor, podpredseda NR SR (2022-10-05):
Vyhlasujem rozpravu za skončenú. Želá si záverečné slovo pán navrhovateľ? Aha, pardon, to bola písomná, ospravedlňujem sa. Nevidím tu zoznam totižto. Okej, tak dávam možnosť prihlásiť sa ústne do rozpravy. Končím možnosť prihlásiť sa. Vyhlasujem rozpravu za skončenú. Teraz záverečné slovo pán minister Krajniak.
Bugár, Béla, podpredseda NR SR (2018-02-06):
Nech sa páči, prezentujme sa a teraz hlasujme o postúpení tohto návrhu do tretieho čítania. (Hlasovanie.) Prítomných 141, za 77, proti 24, zdržalo 40. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, pán spravodajca.
Bugár, Béla, podpredseda NR SR (2011-07-06):
Nech sa páči, prezentujme sa a hlasujme. (Hlasovanie.) Prítomných 149 poslancov, za 79, zdržalo sa 70 poslancov. Konštatujem, že tento návrh zákona bol schválený. Teraz prosím spoločného spravodajcu pána poslanca Maroša Kondróta, aby uvádzal hlasovanie v druhom čítaní o vládnom návrhu zákona o prepravovateľných tlakových zariadeniach, tlač 328. Nech sa páči. (Hlasovanie o vládnom návrhu zákona o prepravovateľných tlakových zariadeniach a o zmene a doplnení niektorých zákonov , tlač 328.)
M. Sabolová, poslankyňa: (2002-05-16):
Preto, pán minister, možno ešte trošku viac do tej personálnej agendy ministerstva, pretože ja mám veľakrát pocit aj z telefonátov, ktoré, keď človek robí na ministerstvo, ako keby sa to týchto ľudí osobne netýkalo a ako keby sa viac-menej spoľahli na to, že však minister nech si to obháji v Národnej rade. Hovorím, mám svoje výhrady voči rezortu, ale nebuďme možno až takí príkri. Nie za všetko vždy môže ten jeden človek, ale urobte ešte nejaké zmeny na ministerstve.
Drdul, Dominik, poslanec NR SR (2020-07-23):
Pán minister, ja sa vám chcem veľmi pekne poďakovať za to, že ste vo svojom príspevku poukázali na to obrovské pokrytectvo tu prítomných, plne morálne integrovaných akademikov, ktorým, prosím pekne, morálne poklesky a metodologické problémy s diplomovými a záverečnými prácami vadia výlučne vtedy, keď sú vecou a problémom ich politických oponentov. Ďakujem.
Danko, Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Ďakujem. Prítomných 146 poslancov, za 93 poslancov, proti 20, zdržalo sa 32 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
J. Halecký, poslanec: (2006-12-05):
Myslím si, že si musíme uvedomiť, že zvýšenie zo 4 na 5 % v zdravotnom poistení je podstatne veľká a významná vec, pretože zvyšuje nám finančné prostriedky v rozsahu, ktorý v predchádzajúcom období bežne nebol. Pokiaľ si prepočítame, že od januára 2007 by sme platili 864 korún mesačne a v predchádzajúcom období to bolo 633 korún mesačne, tak v percentuálnom náraste to je nárast o 36 %. V rezorte, v odbore, kde je nárast 36 %, musíme považovať za excelentný a za dostatočný pre potreby praxe v nasledujúcom období. Je otázka, či to bude kontinuálny proces v priebehu celého roka, či to bude len prvý štvrťrok. Myslím si, že navrhované financie zvýšením zo 4 na 5 % v prvom štvrťroku nám dáva predpoklady, že to bude aj v nasledujúcom štvrťroku alebo dokonca aj v priebehu celého roka. Znamená to však, a to je veľmi podstatná vec, že 1 % nám bude robiť v roku 2007 súbežne s nárastom aj výšky priemernej mzdy nárast o 8,3 mld. a je to suma, ktorá by nám pokryla nielen nároky v zdravotníctve, ale dokonca by nám vyriešila v značnej miere aj dlhovú službu. Takže túto jednoduchú formulku zo 4 na 5 % považujem za významnú a dôležitú a je potrebné iba rozpracovať, čo s ďalšími štvrťrokmi a aké opatrenia urobiť, aby nárast financií bol väčší. Zvýšiť iba... (Prerušenie časomierou.)
V. Veteška, podpredseda NR SR: (2004-12-02):
Budeme pokračovať v programe rokovania Národnej rady hodinou otázok . Zo všetkých otázok, ktoré písomne položili poslanci do včera do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Prosím pána predsedu vlády, pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne bude za nich odpovedať sám. Vítam aj pána ministra Prokopoviča.
Bugár, Béla, podpredseda NR SR (2019-12-05):
Pán poslanec Dostál, nech sa páči, môžte reagovať.
Bugár, Béla, podpredseda NR SR (2018-03-23):
Vážené panie poslankyne, vážení páni poslanci, chcem sa opýtať, či každý z vás využil možnosť sa zúčastniť tajných volieb. Ak áno, vyhlasujem tajné voľby za skončené. A vyhlasujem, predpokladám, minimálne 20-minútovú prestávku a potom budeme informovať o výsledku hlasovania. (Prestávka. Spracúvanie výsledkov tajného hlasovania.) (Po prestávke.)
Kollár, Boris, predseda NR SR (2021-11-12):
Na faktické bude reagovať teraz pán poslanec Mazurek, nech sa páči, pán poslanec.
Blanár, Juraj, podpredseda NR SR (2021-03-18):
Pán poslanec Kočiš, môžete reagovať na faktickú poznámku.
Zmajkovičová, Renáta, podpredsedníčka NR SR (2013-12-03):
Pán poslanec Viskupič.
Pellegrini, Peter, predseda NR SR (2015-05-15):
Pán poslanec Brixi.
Figeľ, Ján, podpredseda NR SR (2012-07-25):
Ďakujem pekne. Pán spravodajca, chcete sa vyjadriť? Nie. Ďakujem. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa zároveň menia a dopĺňajú niektoré zákony . Tento návrh zákona má parlamentnú tlač 145 a návrh na jeho pridelenie na prerokovanie vo výboroch je v rozhodnutí č. 143. Pán podpredseda vlády, nech sa páči, ujmite sa slova a uveďte tento návrh.
Danko, Andrej, predseda NR SR (2020-02-25):
Pán poslanec Mizík, pripraví sa poslankyňa Zvarová Bašistová.
R. Bauer, poslanec: (2008-07-03):
Druhú vec, čo povedal pán poslanec Číž, že bol podobný prípad pána poslanca Tkáča, ktorého nahradil pán Brocka, ja som vtedy nebol v parlamente, ale moji kolegovia sa môžu k tomu vyjadriť. Teraz k pánovi poslancovi Mečiarovi, ktorý tu nie je, nevidím predkladateľa, pán predseda.
Košútová, Magda, poslankyňa NR SR (2012-07-27):
Ďakujem pekne. Dajte, prosím, hlasovať o štvrtom pozmeňujúcom návrhu pána poslanca.
Jakab, Július, poslanec NR SR (2023-12-13):
Ďakujem veľmi pekne za vystúpenie Gáborovi Grendelovi. Úprimne poviem, že keby som vedel, že aký úspech bude mať táto stránka, tak možno by som tam pridal ešte aj nejaké obrázky (smiech) a naozaj hlavne by som chcel poďakovať takému malému tímu ľudí, s ktorým sme to robili cez noc, ako ten zákon vyšiel a sme, sme to proste lúskali a porovnávali so zákonom všetky tie poplatky. Nie je to kvôli tomu, že by som to chcel dehonestovať, ale práve kvôli tomu, že podľa mňa ľudia potrebujú byť informovaní a potrebujú poznať pravdu, čo sa v skutočnosti deje a čo sa mení a ako to ovplyvní ich život. A keď majú ten daný, trošku času ešte do tej zmeny, tak môcť nejakým spôsobom ušetriť, napríklad jeden obľúbený môj poplatok udelenie poštovej licencie z 33-tisíc na 50-tisíc, ja by som odporúčal tomu, kto si to chce zriadiť, aby proste sa poponáhľal, lebo 17-tisíc len tak nenájde hocikde na ulici. A ja normálne akoby, tak by som vás chcel pozvať, keď sa opozícia takto zjednotila v tomto podľa mňa konštruktívnom aj odbornom materiáli, ktorý naozaj každý sa v tom môže nájsť a, a, a povedať tú svoju oblasť, ktorá ho trápi alebo ktorá ho zaujala. Ja by som chcel predložiť pozmeňujúci návrh, aby sme vypustili všetky tieto poplatky z tohto zákona a aby sa ľuďom naozaj nezvyšovali, a pozývam vás do toho, aby sme to predložili spoločne a urobili tak buď dnes, alebo zajtra. Ďakujem veľmi pekne. (Potlesk.)
Hrnčiar, Andrej, podpredseda NR SR (2017-02-08):
Pán poslanec Kresák.
Laurenčík, Milan, podpredseda NR SR (2021-10-20):
Na faktické poznámky bude reagovať pán poslanec Martin Čepček, nech sa páči.
Grendel, Gábor, podpredseda NR SR (2021-05-28):
Je to tlač 552 pre upresnenie, áno, 552. Pán poslanec Takáč.
Ďuriš Nicholsonová, Lucia, podpredsedníčka NR SR (2016-10-26):
Ďakujem veľmi pekne. Prosím, posaďte sa na miesto určené pre spravodajcu. Otváram týmto všeobecnú rozpravu. Písomne sa do rozpravy neprihlásil nikto. Pýtam sa preto, či chce niekto vystúpiť v rozprave a prihlásiť sa ústne. Nie, nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Jozefa Mihála, Lucie Ďuriš Nicholsonovej, Natálie Blahovej a Jany Cigánikovej na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov . Návrh zákona má tlač 280, návrh na jeho pridelenie na prerokovanie výborom je v rozhodnutí pod číslom 283. Opäť dávam slovo pani poslankyni Natálii Blahovej, aby predmetný návrh zákona uviedla.
J. Berényi, poslanec: (2007-09-13):
Keďže tento návrh priam odkazuje verejnosti, že regionálna samospráva má nekalé praktiky, nerozmýšľa a nekoná v zmysle celospoločenských záujmov, je to aj v dôvodovej správe a povedal to aj pán predkladateľ, a preto treba odobrať časť kompetencií regionálnej samospráve a ďalej hovorí, že regionálne samosprávy ako keby sa nechceli starať o duchovný rozvoj občanov a neprofesionálnu kultúru a kultúrne dedičstvo na Slovensku, čo, myslím si, nie je pravda. Bol som štyri roky poslancom v regionálnej samospráve a ja som sa nestretol ani s jedným takým poslancom, ktorý by sa nestaral o rozvoj miestnej a regionálnej kultúry. Nepochybne sú úvahy o tom, ako organizovať miestnu kultúru a regionálnu kultúru možno lepšie, racionálnejšie a ekonomickejšie, ako je to teraz, ale to neznamená, že sa nestarajú regionálni poslanci o regionálnu kultúru. Celý tento návrh, kolegyne a kolegovia, je tým zaujímavejší, že súčasné vedenie krajských samospráv v drvivej väčšine pochádza z radov vládnej koalície. Preto hovorím, že páni predkladatelia a pani predkladateľka, či chcete, alebo nie, týmto návrhom ste vyjadrili určitú nedôveru nielen samosprávam, ale aj vašim regionálnym poslancom a predsedom samosprávnych krajov. A preto hovorím, že tento návrh treba stiahnuť a prepracovať a napriek tomu hovoríme to my, poslanci Strany maďarskej koalície, že súčasné územné členenie vyhovuje najmenej nám. Predsa to vyzerá tak, že máme väčšiu dôveru v regionálne samosprávne inštitúcie ako predkladatelia tohto návrhu. Takže chcem vás vyzvať, aby ste podporili návrh pani spravodajkyne. Ďakujem. (Potlesk.)
Novotný, Viliam, poslanec NR SR (2014-04-02):
Ja by som sa chcel poďakovať pánovi poslancovi Hlinovi za jeho vystúpenie. Väčšinou, keď vystúpi, tak mám voči niektorým pasážam jeho vystúpenia nejaké výhrady, ale dnes s ním musím na 100 % súhlasiť. Naozaj je to tak, že táto téma sa stala do určitej miery aj nejakým marketingovým produktom, ako každý si chce prisvojiť, ako to rieši, ako dáva nejaké návrhy, ako o tom diskutuje. Ten popis pána poslanca, ako teda začala rómska reforma, ako to bolo na verejnosti predovšetkým komunikované zo strany pána ministra vnútra, predovšetkým musím povedať, naozaj bol viac-menej marketingový ťah aj vzhľadom na to, že to, čo sa zatiaľ po dvoch rokoch podarilo, je novela zákona o pomoci v hmotnej núdzi, ktorá v praxi funguje veľmi problematicky. Musím povedať, že ja chcem byť v tejto veci otvorený a my keď dávame návrhy zákonov, samozrejme aj nás môžete obviniť z marketingu, ale pozrite sa na balkón, koľko je tu novinárov. Keď zvoláme tlačovku s Ľudovítom Kaníkom a hovoríme o tomto probléme, už to novinárov nezaujíma, lebo niečo nové by sme mali na tej tlačovke urobiť, niečo škandalózne, niečo bulvárne, niečo vzrušujúce. Ale nič nové, škandalózne, bulvárne, ani vzrušujúce nemáme, dokonca ani stála diskusia nepomáha riešeniu tohto problému. Pomôže len to, čo povedal Lojzo Hlina, keď odľava doprava, od stredu, hore, aj dole, aj doľava, aj doprava si povieme, že tu máme problém a začneme ho riešiť a budeme prijímať riešenia, ktoré vôbec nebudú populárne a vôbec nám neprinesú politické body, ale sú to riešenia, ktoré musíme začať prijímať v tejto chvíli. Diskutovať o tom môžeme, ale v tom prípade, ak to skončí prijatím konkrétneho riešenia. Zatiaľ sa to, bohužiaľ, veľmi nedeje.
P. Paška, predseda NR SR: (2008-10-24):
(Hlasovanie.) 138 prítomných, 118 za, 17 sa zdržalo, 3 nehlasovali. Návrh sme pridelili výborom a určili lehotu na prerokovanie. Teraz sme mali hlasovať v druhom čítaní o tlači 743, je to vládny návrh zákona, ktorým sa menia a dopĺňajú zákony v pôsobnosti ministerstva financií. Vzhľadom na to, že v rozprave zaznel pozmeňujúci návrh, o ktorom je vôľa rokovať vo výbore, nebudeme hlasovať dnes o tomto zákone, budeme o ňom hlasovať v utorok o 11.00 hodine a žiadam pána predsedu výboru, aby zvolal výbor a aby prejednal pozmeňujúci návrh, ktorý zaznel. Budeme teraz hlasovať v druhom čítaní o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva vnútra Slovenskej republiky v súvislosti so zavedením meny eura v Slovenskej republike , je to tlač 723. Pán predseda výboru Tibor Cabaj opäť bude uvádzať hlasovanie.
Laššáková, Jana, podpredsedníčka NR SR (2013-03-21):
Poprosím vás, pán poslanec, držte sa naozaj, ako správy. A nie je pekné, keď poslanec Národnej rady nadáva na krajinu, v ktorej žije. Tak.
Suja, Miroslav, poslanec NR SR (2021-11-04):
Ďakujem za slovo, pán podpredseda. Filip, apelovať na to, že dochádza k priamemu porušeniu ústavy pri pánovi poslancovi Šíblovi, ktorý je napojený na rôzne tieto granty a priciciava sa na peniazoch, ktoré z tohto plynú, to je ako keby si hrach na stenu hádzal. Jemu je to úplne jedno. Ja verím, že vyndú tie prepojenia okolo určitých ľudí, ako sú prepojení s pánom Šíblom a ako sa tento človek, tento akademik, ktorý v živote nevypestoval žiaden les, ako sa obohacuje na verejných financiách a na financiách z rôznych fondov, projektov a Európskej únii. V krátkom čase, verím, že toto vynde, a dúfam, že bude chodiť po kanáloch, a nie tu sa tváriť a sedieť ako Panenka Mária.
Blanár, Juraj, podpredseda NR SR (2023-02-01):
Pán poslanec Eduard Kočiš s faktickou poznámkou na vaše vystúpenie.
P. Osuský, poslanec: (2002-04-04):
Musím teda povedať, že veľmi vítam, bez toho, aby som bol právny odborník, ako občan na ulici, ako právny laik to, čo navrhuje poslanec Palko. A musím povedať, že akokoľvek sa v tom bode, kde sa nechce hlásiť ku kumulatívnemu americkému spôsobu spočítavania jednotlivých trestných činov do konečného výsledku s odvolaním na to, že to nevyplýva z našich tradícií, ani keby od tohto amerického prameňa dištancoval, tak tie prvé dva body, ktoré sú predložené, sú plne v duchu tohto prameňa a nepovažujem za odôvodnené, keď sa z tohto prameňa čerpali nosné body tohto návrhu, aby sa potom autori dištancovali od toho tretieho bodu. Nemyslím si, že človek, ktorý sa vo svojej kriminálnej kariére konzekutívne dopustí vraždy, znásilnenia, lúpeže a únosu, má byť posudzovaný len ako vrah s prípadnými priťažujúcimi okolnosťami. A rád by som ešte povedal jedno. Zaznelo tu, že táto novela by mala mať odstrašujúci účinok na prípadných recidivujúcich páchateľov závažných trestných činov. Domnievam sa, že to je veľmi dôležitý faktor. Tento význam má však predovšetkým zavedenie toho, čomu sa v americkej justícii vlastne hovorí life-long without parole. To znamená trest, ktorý nemôže zmeniť prezident, guvernér ani nikto na svete, ktorý znamená doživotie bez akéhokoľvek zemského odvolania. Ten má ešte jeden veľký význam. Ten význam je detenčný. My sme v súlade s pravidlami hry bežnými v Európe zrušili trest smrti. A považujem za nereálne sa k tejto otázke v našich podmienkach a v európskych podmienkach vracať. Naproti tomu sa ale domnievam, že ľudia, ako je Rigo či ďalší, musia byť potrestaní trestom, z ktorého neexistuje návrat. Spoločnosť potrebuje detenciu, potrebuje, aby takíto ľudia už nikdy sa nepohybovali v spoločnosti. To znamená, ten význam týchto návrhov je, chvalabohu, nielen odstrašujúci, ale predovšetkým z pohľadu spoločnosti detenčný. Tí ľudia sa nesmú vrátiť. Preto nemám problém hlásiť sa v treťom kroku i k tomu, že by človek, ktorý spáchal celú škálu najťažších trestných činov, ktoré som uviedol ako príklad, dostal dvakrát doživotie a 42 rokov k tomu. Ďakujem. M. Andel, podpredseda NR SR: Ďakujem, pán kolega, za vaše vystúpenie. S faktickou poznámkou sa prihlásili traja poslanci. Končím možnosť podania ďalších prihlásení sa do faktických poznámok. Ako prvá má slovo pani poslankyňa Tóthová. Nech sa páči, pani kolegyňa.
P. Paška, predseda NR SR: (2010-03-03):
(Hlasovanie.) 135 prítomných, 81 za, 6 proti, 47 sa zdržalo, 1 nehlasoval. Tento pozmeňujúci návrh sme schválili.
Gažovičová, Tina, poslankyňa NR SR (2024-01-08):
Ďakujem pekne za slovo a ďakujem pekne pani poslankyni Plavákovej za jej vystúpenie. Pre mňa z toho vystúpenia bolo najdôležitejšie práve to poukázanie na to, že aké pokrytecké je to odôvodnenie, ktoré bolo predložené za účelom teda zdôvodnenia toho, že tento zákon išiel do skráteného legislatívneho konania. A opäť tu máme takú paralelu s tým kompetenčným zákonom, ktorý veď sa nám tiež vrátil od pani prezidentky sem do Národnej rady. Obe sú to veľké zmeny, ktoré boli úplne neodôvodnene predložené práve do skráteného konania, čím sa výrazne obmedzila možnosť nejakej spoločenskej a odbornej diskusie. A kým pri kompetenčnom zákone opakovane, aj tu sme kládli tu otázku, že prečo sú tam niektoré zmeny, prečo sa mení veci okolo SIS-ky, štatistického úradu a podobne, tak pri Trestnom zákone aj je nejaká akoby pro forma snaha predložiť nejaké odôvodnenia, ale veľmi teda oceňujem práve tú presnosť toho právnického jazyka, ktorým poslankyňa Plaváková poukázala na to, že je to čisto pokrytecké odôvodnenie, že tam neni skutočná nejaká akoby zmysluplná kauzálna súvislosť, že tuto sme identifikovali problém a práve týmto zákonom dosiahneme jeho, jeho vyriešenie. Nie, práve naopak. Ide o odôvodnenia, ktoré nesúvisia v skutočnosti s tým, čo ten zákon predkladá, a tak znovu sa len môžeme pýtať, a nepýtame sa to len my tuto poslanci a poslankyne, ale celá spoločnosť a ľudia na námestiach, že prečo sa tento zákon predkladá, a teda, žiaľ, jediné rozumné odôvodnenie sa ukazuje ochrana smeráckych ľudí a to je teda naozaj škoda. Ďakujem.
Bernaťák, Tibor, poslanec NR SR (2019-06-26):
Ďakujem. Bolo to spomínané meno bývalého prezidenta, ale tento zákon naozaj, ako spomínal pán podpredseda, je lex peniaze. O ničom inom sa tu nehovorí a nič iné tento zákon nerieši. Pretože spomínali ste, že teraz niekto zbiera podpisy na vznik novej strany. Dajme tomu, že vznikne v septembri, v októbri? Sme vo volebnej kampani. Koľko môže minúť na volebnú kampaň politická strana? Tri milióny eur. Koľko môže vložiť ktokoľvek do politickej strany, v úvodzovkách, v nejakom limite? Tri a pol milióna eur. Takže tento zákon žiadneho nového, resp. žiadnu novú politickú stranu ovplyvňovať nebude, pretože táto nová strana môže získať finančné prostriedky po zaregistrovaní vo výške 3,5 milióna eur, ale vo volebnej kampani môže minúť 3 milióny eur. Čiže nie je to žiadny účelový zákon a takéto invektívy si vyprosím. To je jedna vec. A druhá vec, ja som sa zamýšľal, prečo vy strašne útočíte do tretích strán a že politici sú odkázaní na milosť a nemilosť predsedu. Mne to trošku tak docvaklo, že, že vlastne vy ste sa sem dostali na kandidátke Slobody a Solidarity a asi sa strašne obávate predsedu SaS pána Sulíka, len neviete, ako to zrejme dopadne, alebo... To je jedna možnosť, samozrejme, že máte obavy pred ním. A druhá možnosť je tá, že, neviem, chystáte sa k pánovi Kiskovi? Neviem, to je druhá možnosť. Iné mi nenapadá, prečo tak zúrivo bojujete proti zrušeniu tretích strán, s ktorými majú problémy komplet všetci, vrátane Štátnej volebnej komisie, kde sú zástupcovia rovnako koalície aj opozície.
M. Číž, podpredseda NR SR: (2008-01-30):
So stanoviskom k faktickým poznámkam pán podpredseda Hort, nech sa páči.
Blanár, Juraj, podpredseda NR SR (2021-04-30):
Teraz vystúpi s faktickou poznámkou pán poslanec Kočiš.
Paška, Pavol, predseda NR SR (2013-05-23):
Pani poslankyňa Šedivcová.
Sulík, Richard, predseda NR SR (2011-02-04):
S faktickými poznámkami sa prihlásili štyria poslanci, piati. Uzatváram možnosť. Slovo má pani poslankyňa Laššáková.
Číž, Miroslav, podpredseda NR SR (2015-12-03):
S reakciou pán navrhovateľ Poliačik.
P. Hrušovský, podpredseda NR SR: (2001-09-20):
(Hlasovanie.) Prítomných 130, za návrh 16, proti 65, zdržalo sa 43, nehlasovalo 6. Návrh sme neschválili.
Radošovský, Marián, poslanec NR SR (2015-05-13):
Ďakujem pekne. Pán kolega, pokladám vás v istej chvíli a po skúsenostiach, ktoré ste nadobudli na ministerstve, za jedného z najlepších znalcov pozemkového práva, hoci nie ste právnik. Myslím si, že problém reštitúcií na Slovensku nadobudol obludný rozmer a všetky tie zákony, ktoré vlastne boli prijaté, buď boli nedôsledné, alebo tie všetky ostatné sa snažili pôvodný reštitučný zákon vylepšiť, vždy mali obrovský špekulatívny rozmer. Sám viem zo svojej činnosti štátneho tajomníka, keď som chodil na Legislatívnu radu vlády a do výborov do parlamentu, s akými názormi vtedajších poslancov som sa stretal a čo som všetko musel obhajovať a vysvetľovať. A je zaujímavé teda, že títo ľudia, ktorí tieto zákony tvorili a tvoria, sú všetci reštitučne uspokojení, ale zabudli na všetkých okolo seba. A tých sa snažia prispôsobiť na to, aby z tohto reštitučného nároku obyčajných ľudí, málo vedomých alebo málo znalých legislatívy, urobili svoje biznisové obete. A vaším takým problémom je, že nedoprajete ostatným. V tom je problém, pán kolega Simon, že jednoducho vy to vždy odhalíte a potom je problém, tak nemôžu sa potom uspokojiť všetci tí dravci, ktorí potom musia vymýšľať nové a nové konštrukcie, ktoré sú čoraz obludnejšie.
Aštaryová, Zuzana, poslankyňa NR SR (2011-12-01):
Môžeme teda teraz pristúpiť k hlasovaniu o pozmeňujúcom návrhu, ktorý podal pán poslanec Beblavý.
Žiga, Peter, podpredseda NR SR (2024-01-18):
Pani poslankyňa Kolíková
Ďuriš Nicholsonová, Lucia, podpredsedníčka NR SR (2018-10-19):
Ďakujem vám pekne. Pán navrhovateľ, poprosím vás, áno, aby ste zaujali miesto v rokovacej sále. A teraz dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dostálovi, nech sa páči.
Laššáková, Jana, podpredsedníčka NR SR (2014-09-18):
Ďakujem pekne, pán minister. Pani podpredsedníčka, chcete doplňujúcu otázku? Pán minister bol aj štátnym tajomník, takže možno bude vedieť zareagovať kvalifikovane. Nech sa páči.
Grendel, Gábor, podpredseda NR SR (2022-02-23):
Skôr ako pôjdeme na ďalšiu faktickú poznámku, chcem si s vami, kolegovia, vyjasniť ďalší postup. O sedemnástej to pravdepodobne neukončíme, lebo ešte pôjde do rozpravy pán spravodajca ako posledný, potom ešte budú zrejme záverečné slová, čiže chcem sa opýtať, či je všeobecný súhlas, aby sme po záverečných slovách, po prerokovaní tohto bodu hlasovali. (Súhlasná reakcia z pléna.) Áno. Ďakujem veľmi pekne. Čiže dnes to ukončíme. S ďalšou faktickou poznámkou pán poslanec Šefčík.
Hort, Milan, podpredseda NR SR (2010-10-15):
Ďalej sa prihlásil do rozpravy pán poslanec Juraj Blanár, nech sa páči.
Grendel, Gábor, podpredseda NR SR (2022-10-05):
Ďakujeme za informáciu. Prerušujem rokovanie o tomto bode programu. Pristúpime teraz k druhému čítaniu o vládnom návrhu zákona o poplatkoch za znečisťovanie ovzdušia . Vládny návrh zákona je uverejnený ako tlač 1040, spoločná správa výborov má tlač 1040a. Prosím pána ministra životného prostredia Slovenskej republiky Jána Budaja, aby vládny návrh zákona odôvodnil.
Sedlák, Justín, poslanec NR SR (2024-06-11):
Dajte hlasovať o návrhu zákona ako celku s odporúčaním gestorského, gestorského výboru schváliť.
P. Hrušovský, predseda NR SR: (2004-12-15):
Poprosím pána poslanca Komlósyho, aby Národnú radu informoval o stanovisku výboru, ktorému bol návrh zákona pridelený na prerokovanie v prvom čítaní. Nech sa páči, pán poslanec. Zs. Komlósy, poslanec: Ďakujem pekne za slovo, pán predseda. Vážená Národná rada, dovoľte, aby som v zmysle zákona o rokovacom poriadku Národnej rady vystúpil k návrhu poslancov Jirka Malchárka a Imricha Hamarčáka na vydanie zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil tento návrh zákona podľa § 70 ods. 1 rokovacieho poriadku a podľa legislatívnych pravidiel ho zaradil na dnešné rokovanie Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Po rozprave budem odporúčať, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní, a súčasne budem odporúčať, aby tento návrh zákona prerokovali okrem výboru pre financie, rozpočet a menu aj ústavnoprávny výbor. Zatiaľ ďakujem, pán predseda, môžete otvoriť rozpravu.
Náhlik, Peter, poslanec NR SR (2014-03-25):
Pán predseda, dajte, prosím, hlasovať o bode č. 3 pozmeňujúceho návrhu pána poslanca Viskupiča.
Ďuriš Nicholsonová, Lucia, podpredsedníčka NR SR (2017-10-13):
Pán poslanec Heger.
Šimečka, Michal, podpredseda NR SR (2024-01-26):
Ďakujem. S reakciou na faktické poznámky pán poslanec Čaučík.
Paška, Pavol, predseda NR SR (2014-05-13):
Pán poslanec Fronc.
Šefčík, Marek, poslanec NR SR (2023-06-13):
Ďakujem pekne za slovo. Tak niektorí moji kolegovia tu reagujú na to, čo súdruh Fico povedal, reagujú, rozoberajú, čo hovoril možno z vecného hľadiska, ale ja sa chcem opýtať, že predstavte si, že vás niekto okradne, potom vás oklame, potom to spraví znova a potom to spraví znova a znova a znova. A dokedy mu budete veriť? Viete si takého človeka predstaviť? Ja si ho viem predstaviť, je to Robert Fico, ktorý tento národ oklamal, oklamal, oklamal, donekonečna klame a my ho stále legitimizujeme a snažíme sa ho brať vážne. Tak ja to skúsim takto, že ja sa prihovorím nie Ficovi, ale duchovi Roberta Fica, lebo tento Fico povedal, že v roku 2014 už v politike nebude, že nikdy si nesadne do poslaneckej lavice ako opozičný poslanec a tak ďalej a tak ďalej. Tých klamstiev je neskutočne veľa. Tak, milý duch súdruha Fica, chcem ti povedať, že Fico už toľko bludov vypustil, už toľkokrát preukázateľne klamal, že nikto rozumný na Slovensku mu už nemôže veriť ani slovo. Nemôže ho brať vážne. A nová vláda teraz, ktorá prišla, ktorá bola vymenovaná prezidentkou, okúsila prejav v Národnej rade tohto súdruha, ale on má svojich poskokov ešte. On má predsedu nejakého, nejakého súdruha Blahu, ktorý už, ochutnávka bola, ale tešte sa, on ešte príde. Je prihlásený do rozpravy.
Laššáková, Jana, podpredsedníčka NR SR (2015-04-23):
Ďalšiu, v poradí siedmu otázku položil pán poslanec Miroslav Kadúc ministrovi spravodlivosti Slovenskej republiky Tomášovi Borecovi a otázka znie: „Aké konkrétne kroky ste doposiaľ podnikli vo vzťahu k skúmaniu nezaujatosti správkyne činnej v kauze Váhostav?“ Poprosím vás o odpoveď, ako aj o oznámenie ukončenia odpovede. Nech sa páči, pán minister.
Glváč, Martin, podpredseda NR SR (2019-09-13):
S reakciou pán podpredseda Raši. Musel si presadnúť, pretože nefunguje tam, kde sedel, nefunguje zariadenie. Nech sa páči.
P. Paška, predseda NR SR: (2008-11-25):
(Hlasovanie.) 139 prítomných, 61 za, 52 proti, 24 sa zdržalo, 2 nehlasovali. Návrh sme neschválili. Pán poslanec Frešo žiada, aby Národná rada zaradila bod a prijala uznesenie, ktorým Národná rada zaväzuje vládu – a teraz tú formuláciu som nezachytil –, aby prijala stanovisko k pezinskej skládke. Zapnite, prosím vás, pána poslanca Freša.
Hort, Milan, podpredseda NR SR (2010-12-10):
Ďakujem, pán minister, zaujmite miesto určené pre navrhovateľov. A slovo dávam teraz spoločnej spravodajkyni z výboru pre vzdelávanie, vedu, mládež a šport pani poslankyni Bibiáne Obrimčákovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Pani poslankyňa, nech sa páči.
Bugár, Béla, podpredseda NR SR (2011-02-04):
Pán poslanec Muňko, nech sa páči, môžte reagovať.
Laššáková, Jana, podpredsedníčka NR SR (2014-11-09):
Na vystúpenie pána poslanca s faktickými poznámkami osem pánov poslancov, deväť, štrnásť, posledná je pani poslankyňa Jurinová. Áno? Vášáryová, pätnásť. Končím možnosť prihlásiť sa s faktickými poznámkami. Nech sa páči, pán poslanec Mihál.
Pčolinský, Peter, podpredseda NR SR (2023-05-10):
Pán poslanec Suja.
V. Veteška, podpredseda NR SR: (2003-10-22):
D. Bollová, poslankyňa: Keď niektorí vykrikujú, že nie je všeobecný súhlas, tak neviem, čo mám robiť.
Hraško, Igor, poslanec NR SR (2012-12-14):
Ďakujem pekne, pani predsedajúca. Jofo, ako sa hovorí, zaťal si do živého, presne tak ako kolegovia, ktorých si spomínal, ale aj ostatní, ktorí vystúpili v tejto rozprave, pretože ťali do živého a nikto to, žiaľ, nevie žiadnym spôsobom vyvrátiť. Niektorí sa o to pokúšali tými pseudoargumentmi o privatizácii v minulých rokoch, na to sme si už povedali svoje. Keďže bol prihlásený ešte jeden kolega z vládnej strany, ktorý sa potom prehlásil až na koniec, čakal som skutočne intelektuálne naplnený komentár, ale možno si budeme musieť naň počkať až do konca, tak som strašne zvedavý. Hovoril si o rozumných riešeniach. Ako? Ako chceš, aby vládna strana robila rozumné riešenia, keď tam niečo chýba? Najprv ma napadlo, že rozum. No, u niektorých aj to, ale tuná chýba charakter! Tu chýba úplne triviálna ľudská vlastnosť, a to je charakter. Toto chýba vládnej strane. A mne sa, mne to tak pripadá, že nás považujú skutočne za tupcov v rámci týchto ich, svojich hračičiek, svojich hier na počty, počítanie, koľko poslancov môžeme dať, akú rozpravu im dáme, dokedy ich necháme ťahať, necháme ich až do noci, nech sa unavia a potom my si v tichosti urobíme to, čo nám treba. Žiaľ, slová pravdy sa nedobre počúvajú, a keď triafajú do čierneho, niektorí z toho až očervenejú. Nuž, áno, je to pravda. A poviem ešte to, čo som zopakoval už v predchádzajúcich prípadoch. V rámci konsolidácie, v rámci šetrenia, v rámci okrádania študentov, žiakov a tak ďalej prestaňte okrádať občanov Slovenska! To úplne bohato postačí.
Krištúfková, Petra, poslankyňa NR SR (2020-10-20):
Ďakujem za slovo. Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní. Prosím, pán predsedajúci, dajte o tom hlasovať.
M. Gibalová, poslankyňa: (2009-10-27):
A keďže, pani poslankyňa Sárközy, vy ste vlastne týmto návrhom zákona vyhoveli koaličným poslancom, ktorých želanie je, aby si čím dlhšie zamestnaný človek sporil v 2. dôchodkovom pilieri, preto, prirodzene, očakávam, že túto novelu zákona podporí aj koalícia. Ďakujem.
Krajčí, Marek, poslanec NR SR (2018-09-13):
Ďakujem. Možno vymenil, keby bola v dôchodkovom veku, tak vymenil, možno keby bola nejaká pekná asistentka (povedané s pobavením), ale nie, no. Ja som v tejto veci povedal už asi dosť a ja si cením túto diskusiu, hovorím, ja som nikdy nebol a priori proti, mne sa nepáčil ten spôsob, preto som sa vždy zdržal a budem v tomto konzistentný. U nás nakoniec na klube vždycky sme mali slobodu svedomia a verím napríklad, že pán kolega Suchánek je trošku iného názoru v tejto veci, ale myslím, že väčšina našich poslancov bude toho názoru, čo som prezentoval ja. Ja chcem poďakovať pánovi Blanárovi a celkovo aj pánovi predsedovi Zelníkovi za to, že na zdravotníckom výbore sa kreuje naozaj celkom priaznivá atmosféra, kde sa tvoria nejaké veci, že sme už neni takí štatisti, jak sme bývali, a v princípe ja sa teším, že sa niečo snaží pomôcť aj z tejto strany. Môj názor je taký, aký som povedal, obávame sa tých určitých vecí a na druhej strane v kútiku srdca držím palce, nech to dobre vyjde a nech sú všetci spokojní. Ale čo sa týka znižovania úrovne kvality zdravotnej starostlivosti, ja ten argument nerozumiem, keď ideme nahradiť niekoho, kto bol na tom vzdelanostne lepšie, niekým, kto ten vzdelanostný štandard nedodržuje, nespĺňa, hej? Ale hovorím, sme v situácii krízových, niekedy si to vyžaduje krízové riešenia a väčšina tohto pléna aj nášho výboru rozhoduje, takže ja sa na to len pozerám, v kútiku držím palce, lebo fandím našim pacientom a zdravotníctvu. Ďakujem.
Sulík, Richard, predseda NR SR (2011-09-08):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne? Sedem poslancov. Uzatváram možnosť sa prihlásiť do rozpravy. Slovo má pán poslanec Raši.
Danko, Andrej, predseda NR SR (2018-09-12):
Pán poslanec Dostál.
Laššáková, Jana, podpredsedníčka NR SR (2015-12-02):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Konštatujem, že som nedostala žiadnu písomnú prihlášku. Pýtam sa, kto sa hlási do rozpravy ústne. Evidujem, že do rozpravy ústne sa prihlásil ako prvý pán poslanec Fronc, hlási sa do rozpravy ústne pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec Fronc, máte slovo.
Kollár, Boris, poslanec NR SR (2018-02-02):
Pani Kuciaňová, skoro som sa rozplakal nad vami, fakt. Tu je rozdiel medzi vaším štandardným vnímaním politiky sveta, vy stojíte na strane štátu a my na strane ľudí. Počúvam tu štátny rozpočet vyhraďuje o 15 % menej zdrojov na toto náhradné výživné. Prečo asi? Lebo to nefunguje, lebo tie ženy si nevedia pomôcť, potom to vymáhajú od tých manželov, musia to doplatiť štátu a sú ony bičované za toto. Stále tu počúvam z vašej strany štát, no nesmie suplovať štát, nesmie. Viete čo? My sme tu, tento štát pre ľudí a nie štát pre štát. Štát má podstatne viacej možností a pák, ako vymôcť od povinného toto dlžné výživné, ako matka s dieťaťom, prípadne, ako vy chcete, teda aj nejaký otec s dieťaťom. Viete, keď bude nejaká matka v problémoch počúvať vašu rozpravu, jednak jej nebude rozumieť, lebo to asi rozprávate len pre odbornú verejnosť, ale my sme tuná pre ľudí, tak to ani nedopočúva a s hrôzou zistí, že odborne a slušne jej nechcete pomôcť, ale že chcete, aby tento štát proste to vymáhal späť od tej matky, ktorá toto náhradné výživné dostala. Viete, v tej ťažkej situácii, vy to asi neviete pochopiť, lebo asi ste to nikdy v živote nezažila, nemať na chleba, ale tie ženy na ten chleba nemajú a ešte majú aj exekútora. Prečo by sme im nemohli pomôcť? Vy bojujete len za ten štát. A ja chcem povedať, že my budeme vždy stáť na strane ľudí, či sa vám to páči, alebo nie. A keď nie teraz, tak o dva roky vám garantujem, že to presadíme.
P. Hrušovský, podpredseda NR SR: (2002-08-19):
(Hlasovanie.) Prítomných 99 poslancov, za 39 poslancov, proti 13 poslancov, zdržalo sa 46 poslancov, nehlasoval 1. Neschválili sme pripomienku pod bodom číslo 3. G. Palacka, poslanec: Pán predsedajúci, môžeme hlasovať o pripomienke číslo štyri.